
HOTĂRÂRE

cu privire la monitorizarea programelor de știri „Mesager”, TV Moldova 1 și „Panorama zilei”, Radio Moldova

În conformitate cu prevederile art. 51 alin.(1) lit.e), art. 52 alin.(2) lit.c), art. 56 alin.(6), art. 58 lit.c) din Codul audiovizualului al Republicii Moldova şi în baza
p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,

în urma examinării informației privind monitorizarea programelor de știri „Mesager”, TV Moldova 1 și „Panorama zilei”, Radio Moldova,

prezentată de P. Grozavu, R. Lozinschi-Hadei, A. Peru-Balan, L. Călugăru, D. Deleu,  V. Bogatu – membri ai Consiliului de Observatori,
Consiliul de Observatori
HOTĂRĂŞTE:

1. Se ia act de Informația privind monitorizarea programelor de știri „Mesager”, TV Moldova 1 și „Panorama zilei”, Radio Moldova (se anexează).
2. Anexa Informația privind monitorizarea programelor de știri „Mesager”, TV Moldova 1 și „Panorama zilei” este parte integrantă a prezentei hotărâri.
3. Preşedintele Companiei, directorul radiodifuziunii şi directorul televiziunii, în vederea eficientizării programelor de știri „Mesager”, TV Moldova 1 și „Panorama zilei”, Radio Moldova vor asigura: 
a) respectarea Codului de principii, standarde şi recomandări al producătorilor Companiei publice „Teleradio-Moldova”, aprobat prin Hotărârea  Consiliului de Observatori nr. 1/35(3) din 07.11.2007, 
b) actualizarea, în termen de trei luni, a Codului de principii, standarde şi recomandări al producătorilor Companiei publice „Teleradio-Moldova”, aprobat prin Hotărârea  Consiliului de Observatori nr. 1/35(3) din 07.11.2007 la compartimentul principii de editare a programelor de știri.
c) diversificarea arealului geografic, prin intensificarea activității  corespondenților locali;

d) corectitudinea lingvistică și stilistică în subiectele informative, inclusiv a titlurilor, croll-urilor și burtierelor.

4. Directorul TV va examina sistematic respectarea principiului operativității și calitatea știrilor.

5. Președintele Companiei și directorul TV „Moldova 1”, în termen de 2 luni, vor informa Consiliul de Observatori despre implementarea recomandărilor membrilor CO. 

6. Prezenta hotărâre intră în vigoare în ziua adoptării.

 Prezenta hotărâre a fost adoptată cu votul a 7 membri ai Consiliului de Observatori: „pentru” – V.Bogatu, L.Călugăru, P.Grozavu, R.Lozinschi-Hadei, V.Meșină-Prodan, A.Peru-Balan, V.Țapeș; „contra” – D.Deleu, E.Rîbca.
Preşedintele

Consiliului de Observatori                                               Aurelia Peru-Balan
Secretarul şedinţei

Consiliului de Observatori                                                      Viorica Bogatu
Anexă

Larisa Călugăru, membru al Consiliului de Observatori

                                                                                                                              1        RAPORT DE MONITORIZARE

Mesager     24 , 25 mai  2013.     

         Pentru a avea un tablou integru, mi-am propus  să  urmăresc  nu doar principalul buletin de stiri dela 19.00, ci toate buletinele de știri  de la Moldova 1-  de la   6:05 7:00  8:00 9:00  13:00 17:00 21:00 22:00           - și, pentru comparație, alte posturi tv.
        Primul lucru care m-a surprins, a fost să aflu că buletinele de știri  din blocul matinal de la 7:00,8:00,9:00 - nu sunt  prezentate  în direct, ci se înregistrează în ziua precedentă, iar prima transmisiune  în direct  a știrilor începe cu jurnalul de la
ora 13:00. 
Precizez  că nu este vorba de  emisiuni  “în reluare”, notificate corespunzător, ci  de o imitație  a emisiei directe.
Editorii de la știrile TV s-au învățat  să produca iluzia unui buletin autentic. Astfel, de exemplu, prezentatoarea de limbă rusă în buletinul de la ora 9:00 în zilele de luni ne spune: “…în  aceste  minute  se  desfașoară  ședința Consiliului  Municipal…”

Regretabil că practica  simularii  buletinelor de știri în direct se aplică cu succes de mai mult de trei ani.

Genul de “știri montate”  impune, probabil,  anumite rigori tematice.  Astfel,  selectarea  subiectelor  se limitează  la agenda oficială a zilei, subiecte politice sau legate de politică, “diverse”  insipide  s.a., ignorând  adevăratele  evenimentele  de “după sticlă”.
Nu au fost excepție nici știrile  din blocul matinal din 24 mai 2013:
Titlurile ediției:

1.  Meteo
2.  Din agenda zilei
3. “ Timofti, la Arionești”
4. “Stop muncii la negru” (sindicatele din construcție)

5. “De muncă, la târg” ( târgul de muncă, organizat de UTM, la a VII ediție)

            [ în “Mesager”-ul din 23 mai  subiectul avea un alt titlu - “târgul joburilor”]
6. “Ai noștri, la festivaluri”  (festivalul de muzică ușoară de la Brăila)

7. “Iubire interzisă” (diverse)

“Timofti, la Arionești”,   reporter  Elena Pârgaru
Un exmplu  de politizare excesivă a evenimentelor sociale, este subiectul 

despre plecarea Președintelui N.Timofti la serbarea a 550 de ani   de la prima atestare documentară a satului Arionești,  Dondușeni.

                                                                                                                                  2

Plecând la distanta de  200 km de la Chișinău, echipa de la știri s-a  întors fără știri.    Din reportajul de la Dondușeni,  telespectatorii M1 așa și nu au aflat nimic nici     
despre  Arionști,  nici despre arioneșteni și nici măcar un peisaj din acel sat nu au văzut.                                                                                                                         
Insert: “Vrem ca în RM să domnească legea, nu voința unui grup restrâns de oameni.” 

Este adevarat, sunt cuvintele spuse de Președinte în acel sat, dar nu cred că au fost singurele din acea zi.  Nu cred că  D-l Timofti,  fiind invitat  la evenimentul 

istoric din Arionești,  nu i-a felicitat  pe localnici,  n-a schimbat o vorbă cu vre-un  copil sau o bătrână…  Trebuia  doar să  vrei  să  le  auzi.
“Ai noștri, la festivaluri”,   reporter  Silvia Hodorogea

Insert:   “Doi îndragiți interpreți din RM, Anișoara Puică  și Pașa Parfeni vor susține recitalul de la Festivalul de muzica ușoară  de la Brăila… printre concurenții  din 15 țări vor fi trei interpreți din Moldova.”.  

Urmează interviul  doar cu Anisoara Puica, ilustrat cu secvente din  mai multe

concerte de-ale artistei, 2,15min. În lipsa imaginilor cu alți doi (?) participanți

la festival,   materialul crează impresia unui film promoțional al interpretei.

Repetari primejdioase:                                                                   
Având în vedere că  subiectul  “Ai noștri, la festivaluri”  a fost repetat din ediție

în ediție, pe parcursul a două zile, începând cu “Mesager”-ul din 23 mai,  apare riscul de supra-saturație a publicului, de producere a  unui efect invers dorinței autorului  de a ne bucura cu un nou succes  al  îndrăgitei  artiste.

“Iubire interzisă” – este un subiect  din rubrica “diverse”.   Pe lângă faptul că a fost o alegere cât se poate de proastă, a mai și fost repetat în toate edițiile  de limbă  română și rusă (inclusiv de la 9:00 din 24 mai, începând cu “Mesager”-ul din  ajun, 23 mai).
Dacă această  “perla” a fost repetată și în edițiile de noapte, atunci despre lebăda nenorocită  lumea asculta “știrea” a zecea (!) oară în 14 ore astronomice.
O temă aparte - titlurile neinspirate din edițiile de știri:                     

“Europenii, îngrijorați”         
“Copiatul ( nu) e firesc”    

 “A revenit acasă”
“Vindeau numere?”

“Зашли в тупик”

“Наши в Туции”
“Ai noștri, la festivaluri”
“Târgul joburilor”

“De muncă, la târg” 

“Iubire interzisă”

“Mai multă irigație”
“Экзамен – спишем”

“Rută anulată”

“Circulație reluată”                       3
“Proiecte finanțate”

“Gata să examineze”

 9:00      Buletin de știri în limba rusă                                       

 În textul de prezentare  a  subiectului  referitor la inamovibilitatea magistraților

 de la Curtea Constituțională, dar  și în secvența sonoră care a urmat, de câteva

 ori s-a insistat pe denumirea unei instituții inexistente, spunând:

“Cудьи Верховного Судa “  în loc de  “Судьи Конституционного Суда”. 
În imagini – deputatul S.Sârbu la CC. 

Nici în grila de emisie, nici în Caietul de sarcini pentru anul 2013, nu este specificat de câte ori buletinele de  știri  sunt  transmise  “în direct” și câte  din ele - în varianta imprimată,  iar noțiunea de “știri înregistrate” sau derivate ale acesteea  nu am găsit. 
Așadar,  nu putem să știm  cu exactitate  de câte ori a fost dată pe post greșeala de  conținut,  strecurată în jurnalul de la ora 9:00. Dar  putem  presupune că  insertul și  secvența video au fost aceleași în toate

edițiile zilei.

   La 9:15   Blocul matinal de știri a luat  sfarșit.

Urmarind, însă,  știrile la televiziunea  publică, orice telespectator a putut constata cu stupoare că  despre furtuna din noapte nu s-a difuzat nicio informație.
De ce? Pentru că în  știrile imprimate  nu se mai poate interveni cu actualizări și nici nu are cine -  “știristii”  dimineața  dorm.
Între timp, alte surse media informau “telespectatori noștri” despre pagubele enorme…                               
                                                                                                                                                                                                                                                                                    13:00    Jurnal de știri cu Dorina Gherganov, 10 min.             

                                                                                 Primul “live” din această zi

1.   ” Negocierile continuă”  

                       Stend-up din fața Ministerului Agricultirii,

                       reporter – Vasile Munteanu.

                       V.M.:   “Negociatorii s-au întrunit acum o ora…”,

                       urmează  declarațiile lui  V. Lazăr, V. Pistrinciuc, I.Hadârcă.

                      La acest subiect am să  revin  în “Mesager”. 

2.    Două sate din Leova și Cantemir, fără lumină.                                                  4
       [Prima informație  din această  zi despre furtună]

3.    Margareta Timofti , la Parcani, cu un lot de cărti, donație.

4.    Opt indieni, prinși cu acte false.

5.    Cutremur de opt grade în Kamceatka.

6.    “Ai noștri, la festivaluri” – interviu cu Anișoara Puică.                                                                                                                                                                                                                                                                                 

 17:00  Jurnal de știri în limba rusă, 15 min.                                                                                                                     

12 subiecte, citite bine, clar, fără greșeli, prezentatoarea cu ținuta corespunzătoare. 

Buletinul de la 17:00, în comparație cu jurnalul de la 13:00, cu doar 6 subiecte,

inclusiv unul repetat în mai multe ediții, a fost unul dinamic. 

19:00   “Mesager” cu Dorina Gherganov,  24 mai 2013

Dorina prezintă sumarul ediției, urmează primul subiect,
 “Acordul primarilor”, apoi trece la tema negocierilor politice.


19:03        “Negocierile continuă”- 4 min.

Dorina: “Facem legatură cu corespondentul nostru Vasile Munteanu”
V.Munteanu: “ Negociatorii s-au întrunit  acum o oră …”

ATENȚIE! Ceasul de pe ecran indică 19:03, iar negocierile au început pe la 12:00, după cum ne-a și informat același corespondent, din același loc, în transmisiunea sa din buletinul de la 13:00, prezentat de aceeași D. Gherganov.

19:06   /în același subiect/
V. Munteanu: “Textul viitorului acord  ar putea fi definitivat în cadrul discutiilor  care au loc chiar în aceste momente. Liberal-democratii insista însa, pe depolitizarea totală a instituțiilor de drept, iar PG și CNA nu trebuie să constituie obiectul partajării între partidele participante la negocieri.”                                                                                                                
Urmează declarațiile lui I.Hadârcă, L. Palihovici, V.Lazăr  care, 
nici prin aluzii  nu abordează tema instituțiilor de drept, cu atât mai mult nu                                                                                                                               

 i-am  auzit  pe  reprezentanții  PD sau PL  să se  exprime  vizavi
 de  supoziția  repoterului  de la Moldova 1. 
După ce V. Munteanu ne-a dezorientat în timp, conjuncția                                                                                                                      “însă ” în contextul dat constituie o mostra de partizanat politic. 

Constat și  o problemă  mai gravă a respectivului reporter, pe care am observat-o în mai multe rânduri – cea de a “relata de la fața locului” fraze pregătite acasă și adaptate din mers, fără a ține cont de conjunctură. 
Regretabil: transmisiunea  directă  a fost  trucată.                                                                       

19:15    “Furtuna în București”                                                               5
Dorina  Gherganov comite  două greșeli   într-o singură  propoziție:

 “…vijelia a provocat bloGaje în trafic”,

 “…avioanele au fost redicționate către  aRte  aeroporturi”
19:17     “Indieni cu acte false”      

Prezentatoarea (Dorina  Ghergahanov) pronunță greșit:

“… Moldova este puntea de REtrecere” 

În unele reportaje  numele  reprterului  lipsește,  iar  în  altele - apare  doar pe o fracțiune de secundă. Paradoxal, dar tocmai la subiectele cele mai interesante. 
19:18     “Vindeau numere?”   autor Rodica Dimitriu
Insert: ” Ambasada RM la Moscova este în centrul unui grandios scandal!

 Potrivit unui reportaj, realizat  de Pervii Canal, angajații ambasadei sunt suspectați  că  au vândut  numere  diplomatice…”

Curios că autorul subiectului crede că jurnalistii de la Pervii Canal au facut descoperirea senzatională în garajul ambasadei noastre de la Moscova. 
Estde important aici  sa se vadă  când această știre a fost difuzată pentru prima oară pe    postul  public de televiziune.

                                                   *** 

 În continuare  prezentatoarea mai comite o greșeală, pronunțând  

 REIZZboiul stelelor .

                                                                                                                          19:26  SPORT  cu  Olivia Furtună  - o prezență frumoasă în cadru.                              
19:30  Dorina încheie ediția cu fraza deja obișnuită și lipsită de modestie:
 “…mai multe informații echidistante găsiți pe site-ul nostru trm.md”.
                                                                                          Sâmbată, 25 mai       19:00         “Mesager”  cu   Oxana Rusu                                             
   Titlurile sunt mult mai relevante.  Prezentatoarea are o ținută potrivită.
Subiectele  ediției  sunt diverse,  bine  realizate.

În special, aș  menționa reportajele realizate de  Angelina Căldare,

 Aurelia Leorda-Paniș.  

                                                                                                                        6
 În aceeași ediție, însă,  avem și un exemplu frecvent de crase erori de regie:
19:19   “Bocelli, la Bucuresți”   
La prima vedere nu ai ce să reproșezi:
prezentatoarea  - prezintă,   interpretul  - cântă,   regia – asigură emisia.

19:19     Oxana Rusu: “Unul dintre cei mai mari tenori din lume, Andrea Bocelli, cantă în această seară  pentru prima dată în România. Tenorul susține  un concert
 la Romexpo, cu începere de la ora  20.00” / TIMPUL PREZENTO-VIITOR 

Vocea  de după cadru:  “A. Bocelli a sosit la București cu un avion particular. Alături de tenor a venit și soția lui, Veronica…”   

În imagini – o doamnă într-un costum demodat,  însoțește  artistul  

 pe scenă.  

Aparent   sincronizarea  textului cu imaginea e perfectă: 

Iată – sala  arhiplină;  iată – artistul cântă;   iată și soția, venită cu el la București.

Numai că:

Artistul arată prea tanar pentru 55 de ani împliniți;

Doamna din scenă – era  însoțitoarea  artistilui nevazător; 

Sala – evident, nu este cea din Complexul Romexpo;            

Spectatorii nu sunt bucureșteni, ci americani,

iar în timpul concertului, operatorul 

o evidențiază pe încă tânăra… Elizabeth Taylor (decedată la 23 martie 2011).

În ce urmează voi sesiza cateva greseli , pe care le-am surins pe care le-am surprins  în afara perioadei de monitorizare. 

2013-05-31   Buletin de l.rusă,  Ana Glușco

Ora 9:00  «… а должность Михая Молдовану перешедшая к Татьяне Потынг,  была   ликвидирована».   ------   (?)
Ora 9:06  aceeași ediție, alt subiect     –    «Против насилия»
în imagine   - Mihai Moldovan - «Действующий вице премьер-министр»
Două  persoane, o funcție  – trei variante în 5minute. 

Se întâmplă din aceeași cauză:  buletinul, fiind montat în seara din ajun,      

a fost imprimat înainte de a fi luată decizia finală referitor la funcția dată. 

2013-05-31   Buletin de știri,    D. Gherganov 
Ora 13:05  - Subiectul   ” Vicol și Banaruc, pe banca acuzaților” --
Prezentatoarea citește cuvânt-în-cuvânt articolul cu aceeași denumire de pe pagina timpul.md, făra indicarea sursei. Ce fac editorii de la stiri? Directorul Departamentului pe ce -și pune semnătura?   

2013-06-13     ”Mesager” ,     Dorina Gherganov                           7
Ora 19:02
”În memoria deportatilor”    rep. Sergiu Moraru


„... mai multi deputați reformatori din PL au fost huiduiți de mulțime”, 

Regia asigură dovada sonoră – se aude șuierat, strigăte...
În goana după o manipulare cât mai expresivă,  reporterul a uitat de existența concurenților noștri, care au dat toate detaliile despre toți actorii politici veniți la depunerea florilor.                      
2013-06-19     ”Mesager”,       Dorina Gherganov 
Dorina:  „ ...Președintele Americii, Barac Obama și càncerul Germaniei, Anghela Merchel...”
 Fără comentarii.                      

2013-06-21       ”Mesager”,      Dorina Gherganov

Dorina:   „...Iapa reginei a ajuns prima  la   finiș,   prima dată  favoritul monaHului  ajunge...” -----  în loc de ”monaRhului”.                                         Fără comentarii.      

       În final, țin să reiterez că este strigător la cer faptul că buletinele de știri de la 8.00 și 9.00 sunt difuzate în imprimare.  Acesta este rezultatul reformei în Departamentul Știri după investiții în valoare de 600 000$? Acest Departament are restanțe enorme in fața telespectatorului.

